Dragi študentje,

Ministrstvo za delo, družino, socialne zadeve in enake možnosti vam v okviru novega projekta »***Razvoj in izvajanje prehoda mladih na trg dela***« v sodelovanju z izvajalci zaposlitvene rehabilitacije omogoča spoznavanje delovnih okolij in delodajalcev, ki mlade s posebnimi potrebami zaposlujejo ali pa jim v času izobraževanja omogočajo možnost opravljanja delovne prakse oz. pripravništva. Pogoja, ki ju morate za vključitev v projekt izpolniti sta dva, in sicer:

- da ste v času osnovne ali srednje šole pridobili odločbo o usmeritvi oz. imate status študenta s posebnimi potrebami

- in da ste mlajši od 29 let.

V projekt se lahko vključite pri regionalnem izvajalcu zaposlitvene rehabilitacije. Na območju Velenja je to **Inštitut Integra, ki se nahaja na Prešernovi 8**. Ob vključitvi v projekt vam bo na voljo tudi brezplačna strokovna podpora in svetovanje s ciljem razvijanja manjkajočih poklicnih kompetenc in opolnomočenja pri prehodu na trg dela. Svetovanje poteka individualno, oblikuje se v skladu z vašimi poklicnimi cilji in potrebami, izvaja pa ga projektna svetovalka.

Na informativni razgovor se lahko naročite na M: 064 264 620 ali na E: [nives.hudej@eu-integra.eu](mailto:nives.hudej@eu-integra.eu)

Več informacij pa vam je na voljo na [www.eu-integra.eu](http://www.eu-integra.eu) v razdelku Prehod mladih.